b'\n_START_ARTICLE_\nBitka u Koraljnom moru\n_START_SECTION_\nJapansko osvajanje Pacifika\n_START_PARAGRAPH_\nJapansko carstvo u prvim mjesecima 1942. ovladalo je ve\xc4\x87im dijelom zapadnog Pacifika te jugosto\xc4\x8dne Azije. Po\xc4\x8detkom svibnja 1942. japanske pomorsko-zra\xc4\x8dne snage krenule su osvojiti va\xc5\xbenu luku Port Moresby. Plan je bio da se izvr\xc5\xa1i desant dok su tri nosa\xc4\x8da (Zuikaku, Shokaku i manji Shoho) pru\xc5\xbeali potporu zrakoplovstvom. Zapovjednik japanskih snaga bio je admiral Chuichi Hara._NEWLINE_Amerikanci su znali da Japanci planiraju napad na Port Moresby jer su uspjeli razotkriti japanske pomorske \xc5\xa1ifre. te su poslali flotni sastav s nosa\xc4\x8dima USS Lexington i USS Yorktown da presretnu japansku flotu. Tim snagama je zapovjedao admiral Frank Fletcher._NEWLINE_Iako su Amerikanci imali prednost jer su znali za osnovni plan svojih neprijatelja to nisu uspjeli u potpunosti iskoristiti, jer je trebalo prvo prona\xc4\x87i japansku flotu - \xc5\xa1to na velikom prostoru nije bio lak zadatak.\n_START_SECTION_\nBitka\n_START_PARAGRAPH_\n7. svibnja 1942. dvije flote su kona\xc4\x8dno zamijetile jedna drugu putem izvi\xc4\x91a\xc4\x8dkih zrakoplova, no budu\xc4\x87u da su flote mijenjale smjer i bile podjeljene u nekoliko dijelova obje strane su napale pogre\xc5\xa1ne ciljeve. Umjesto da napadnu dva velika nosa\xc4\x8da zrakoplova Amerikanci su tako napali manji nosa\xc4\x8d zrakoplova Shoho i uspjeli ga potopiti. japanski piloti su pak potopili tanker Neosho (kojeg su zamijenili za nosa\xc4\x8d zrakoplova) i razara\xc4\x8d Sims._NEWLINE_8. svibnja Japanci su zrakoplovstvom te\xc5\xa1ko o\xc5\xa1tetili nosa\xc4\x8d Lexington kojeg su zatim Amerikanci sami potopili. Obje strane su se morale povu\xc4\x87i, jer su pretrpjele te\xc5\xa1ke gubitke: Amerikanci su izgubili 77 zrakoplova, a Japanci 87. Preostali nosa\xc4\x8di su tako\xc4\x91er bili o\xc5\xa1te\xc4\x87eni (Yorktown, Shokaku).\n_START_SECTION_\nZavr\xc5\xa1etak\n_START_PARAGRAPH_\nIshod bitke bi mogli nazvati Japanskom takti\xc4\x8dkom pobijedom (nanjeli su ve\xc4\x87e gubitke neprijatelju), ali i Ameri\xc4\x8dkom strategijskom pobijedom, jer je napad na Port Moresby zaustavljen - \xc5\xa1to je trajno zaustavilo napredovanje Japanskih snaga prema jugu, te se odustalo od ideje da je Australija potencijalan cilj za Japanska osvajanja.'